Мяднянскае

Мядня́нскае во́зера, Медна — возера ў Брэсцкім раёне Брэсцкай вобласці Беларусі. Размяшчаецца ў 22 км на поўдзень ад Брэста каля вёскі Медна. Уваходзіць у склад Брэсцкай групы азёр. Возера знаходзіцца ў басейне Заходняга Буга. Плошча паверхні возера складае 0,24 км². Найбольшая глыбіня 5,5 м. Даўжыня возера 0,7 км. Найбольшая шырыня 0,5 км. Даўжыня берагавой лініі складае 1,8 км, плошча вадазбору 1,75 км². Аб’ем вады ў возеры 0,46 млн м³. Катлавіна карставага тыпу, авальнай формы. Берагі возера высокія, пясчаныя, месцамі парослыя хмызняком. Мелкаводдзе возера пясчанае, з глыбіні 2 м дно выслана сапрапелем. Мінералізацыя вады звыш 120 мг/л. Літараль укрыта трыснягом і чаротам, да глыбіні 3—3,5 метраў растуць рдзесты, эладэя. Іхтыяфаўна ляшчова-акунёвая. З Мяднянскага возера выцякае рака Спанаўка. Возера злучанае каналам з Страдзецкім возерам. Літаратура Л. Б. Навуменка. Мяднянскае возера // Энцыклапедыя прыроды Беларусі. У 5-і т. Т. 3. Катэнарыя — Недайка / Рэдкал. І. П. Шамякін (гал. рэд.) і інш. — Мн.: БелСЭ імя Петруся Броўкі, 1984. — С. 427. — 588 с., іл. — 10 000 экз. Мяднянскае возера // Блакітная кніга Беларусі. — Мн.: БелЭн, 1994. Мяднянскае возера // Беларуская энцыклапедыя: У 18 т. Т. 11: Мугір — Паліклініка / Рэдкал.: Г. П. Пашкоў і інш. — Мн. : БелЭн, 2000. — Т. 11. — С. 69. — 560 с. — 10 000 экз. — ISBN 985-11-0035-8. — ISBN 985-11-0188-5 (т. 11).